text: 劉生和，字仲協，別號環江，直隸河間府滄州王寺鎮人，灶籍，明朝政治人物。生平.生於隆慶三年己巳十二月初七日，萬曆十九年丁未科進士，刑部觀政，三十六年正月授蔚州知州，三十七年分校山西，四十年升戶部員外郎，次年差崇文門稅課，四十二年母親去世丁憂，四十四年補戶部江西司員外，四十六年榷江西九江鈔關，四十七年升寶慶府知府，至澧州以病乞休歸，四十七年己未十一月廿五日卒於南陽博望驛站，享年五十一。著作.所著有《喁於草》、《唐詩律選》。元配王氏，贈宜人，先三年卒，有子劉慶源。家族.曾祖劉玹，省祭官；祖父劉存信，庠生；父劉正蒙，增生，封翰林院檢討，鄉賓。生五子：長子劉生中，萬曆二十年進士，官翰林院檢討。次子劉生和。生中季子劉慶蕃，崇禎元年進士，後仕清，官河南提學僉事。
metadata: erhwenkuo/wikipedia-zhtw
metadata: 劉生和
metadata: https://zh.wikipedia.org/wiki?curid=7408087